Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 19/14/4406	Topoľčany, 21.3.2014
EEČ : 2-35-24-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
napriek tomu, že mu z ustanovenia § 62 a nasl. Zákona o rodine vyplýva povinnosť prispievať na výživu svojho syna XXXXX, nar. XXXXX a výška tejto povinnosti mu bola určená rozsudkom Okresného súdu XXXXX pod sp. zn. XXXXX zo dňa XXXXX s dátumom právoplatnosti XXXXX ktorým bol zaviazaný prispievať na jeho výživu sumou 40,-Eur mesačne a následne rozsudkom Okresného súdu pod sp. zn. XXXXX zo dňa XXXXX s dátumom právoplatnosti  XXXXX sumou 60,-Eur mesačne, vždy do 15-teho dňa v mesiaci vopred k rukám matky XXXXX, nar. XXXXX, trvalé bytom XXXXX, XXXXX sa v období od 01.04.2012 doposiaľ (vrátane 1/2014) všade, kde sa zdržiaval úmyselne vyhýbal plneniu svojej vyživovacej povinnosti, a to aj napriek tomu, že platiť mohol a mal aspoň čiastočne, pretože na základe živnostenského oprávnenia od 01.04.2012 podniká, čím mu vznikla zaostalosť na výživnom ku dnešnému dňu vo výške 340,-Eur

lebo zanikla trestnosť činu

Odôvodnenie:
              Poverená príslušníčka Obvodného oddelenia  PZ  XXXXX uznesením č. ORP-925/TO-TO-2013 zo dňa 03.01.2014 podľa § 199 ods. 1 Tr. por.   začala trestné stíhanie  pre prečin zanedbania povinnej výživy podľa § 207 ods. 1  Tr. zák., a následne  uznesením pod tou istou spisovou značkou dňa 13.02.2014 podľa § 206 ods. 1 Tr. por.  vzniesla obvinenie XXXXX pre prečin zanedbania povinnej výživy podľa § 207 ods. 2 Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedkyňa - poškodená XXXXX vo výpovedi uviedla, že obvinený si vyživovaciu povinnosť v stanovenom rozsahu  dodatočne splnil a teda dlžné výživné uhradil do konca mesiaca február 2014.    
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajtka ohľadne zistenia a posúdenia konania obvinenej vykonala dôkazy v potrebnom rozsahu a zistila skutočný stav veci. Svedkyňa - poškodená  vo svojej výpovedi potvrdila uhradenie dlžného výživného vo vymedzenom rozsahu s tým, že syn núdzou netrpel a konanie  obvineného  pre neho nemalo trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletých detí.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Fráterová
prokurátorka